**DĖL ROKIŠKIO RAJONO SAVIVALDYBĖS TARYBOS 2022 M. GEGUŽĖS 27 D. SPRENDIMO NR. TS-136 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE“ DALINIO PAKEITIMO**

2022m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2022 m. gegužės 27 d. sprendimo Nr. TS-136 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise“ 2 priedą ir išdėstyti jį nauja redakcija (pridedama).
2. Skelbti sprendimą Teisės aktų registre.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2022 M. GEGUŽĖS 27 D. SPRENDIMO NR. TS-136 „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos 2022 m. gegužės 27 d. sprendimą Nr. TS-136 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Rokiškio rajono savivaldybės tarybos 2022 m. gegužės 27 d. sprendimu Nr. TS-136 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise“ buvo priimtas sprendimas perduoti įgyvendinant projektą Nr. 07.1.1-CPVA-R-305-51-0002 „Rokiškio J. Keliuočio viešosios bibliotekos pastato Rokiškis, Nepriklausomybės a. 16 ir kiemo rekonstravimas bei modernizavimas ir priestato statyba“ įsigytą turtą. Ruošiant Rokiškio rajono savivaldybės tarybos 2022 m. gegužės 27 d sprendimo projektą, perduodamo ilgalaikio turto priede pataisius ir nurodžius teisingus turto kiekius, nebuvo tinkamai išsaugotas pataisyto failo dokumentas. Todėl teikiamas Rokiškio rajono savivaldybės tarybos 2022 m. gegužės 27 d sprendimo Nr. TS-136 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise“ dalinis pakeitimas, įrašant perduodamo ilgalaikio turto priedo eilutėse 9, 12, 14, 24, 25 patikslintus turto kiekius, priedą išdėstant nauja redakcija. Perduodamo ilgalaikio turto bendros įsigijimo balansinės ir likutinės vertės nesikeitė.

**Laukiami rezultatai.** Teisės akto pakeitimai įgalins perduoti teisingos vertės turtą savivaldybės biudžetinei įstaigai.

**Finansavimo šaltiniai ir lėšų poreikis**. Sprendimo įgyvendinimui lėšos nenumatomos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |